Talle beseer toe trein ontspoorTalle beseer toe trein ontspoor (Foto: Verskaf) Minstens tien mense is beseer toe ŉ trein Vrydag in Bellville in die Wes-Kaap ontspoor het. Nick Dollman, Netcare Limited-woordvoerder, sê talle mense het glo paniekerig geraak toe die trein gedeeltelik ontspoor het by die platform, en van die trein af probeer spring. Die mense het in die proses verskeie beserings opgedoen. Dollman sê dit is nog nie in dié stadium seker hoekom die trein gedeeltelik ontspoor het nie. Volgens hom net Netcare 911 en ander nooddienste die tien beseerdes op die toneel behandel. Dollman sê twee vroue, wat beserings aan hul bene opgedoen het, is deur Netcare na die hospitaal vervoer. Die ander agt beseerdes is deur die provinsiale nooddienste na staatshospitale geneem. ŉ Ondersoek na die voorval is van stapel gestuur. Dit is onseker of die trein steeds oor die naweek buite werking sal wees en hoe lank dit sal neem om die ondersoek te voltooi.